Пјесма од Пипера
0001    Још зорица не забијелила, 
0002    Ни даница лица промолила, 
0003    У Скадру ми ситна књига дође 
0004    А са Спужа и од Мећикућа 
0005    А на рујке Махмуту везиру, 
0006    Овако му у тој књизи пишу: 
0007    "О везире, мили господаре, 
0008    "Ми нипошт’ живљет’ не моремо, 
0009    "Пипери ни врата затворише; 
0010    "Нема данка у дугој години, 
0011    "Када наше не сијеку главе, 
0012    "И ваља ни бљежат’ Цариграду." 
0013    Када везир гласе разумио, 
0014    Брзо силну војску сакупио, 
0015    Силну војску дванаест хиљадах, 
0016    Шњоме иде на Пипере равне. 
0017    Пред Пипере табор учинио, 
0018    Докле своју војску сакупио, 
0019    И шњом удри на равне Пипере. 
0020    Ал’ Пипери харат’ се не даду, 
0021    Но с’ удрише огњем из пушаках. 
0022    Зује, брате, брда и долине, 
0023    И сувише високе планине, 
0024    Пиперима срећа прискочила, 
0025    Приспљеше им ваљани Брђани. 
0026    Јадни Турци плећа окренуше, 
0027    Побјегоше натраг без обзира, 
0028    А за њима Пиперске делије, 
0029    Ћераше их листом Подгорици. 
0030    Ту не оста једнога јунака 
0031    Који турске главе не ос’јече, 
0032    Посјекоше седам стотин’ главах, 
0033    Неколика жива уфатише, 
0034    А остало низ греде сломише. 
0035    Ма утече од Скадра везире, 
0036    И још шњиме нешто мало војске, 
0037    Израњено и све изгрђено, 
0038    Без оружја и без добра друга. 
0039    Ко ме чује, на част нека му је. 
0040    Остадоше Пипери јунаци 
0041    Играјући и поп’јевајући. 
0042    Фала Богу и богородици 
0043    На побједи нашег душманина. 
0044    То је било када се чинило, 
0045    Нама добро здравље и весеље. 

Српске епске народне песме